text: Et års fængsel for ulovlige våben
  25 juni 2010 kl. 06.21
  En 19-årig mand affyrede en softgun ud af vinduet i Esbjerg. Da politiet besøgte hans lejlighed, fandt de også våben af noget farligere kaliber, nemlig et oversavet jagtgevær, et sværd og et baseball-bat.
  
  Det udløste fredag eftermiddag en ubetinget fængselsstraf på et år!
  Der blev også fundet 23 patroner til jagtgeværet.
  
  Fængsel i mindst et år
  Den 19-årioge blev fremstillet i grundlovsforhør efter den natlige anholdelse. Han tilstod at være ejer af de ulovlige våben - og modtog en straksdom på et års fængsel.
   
  Den anholdte mand er tidligere dømt for at have ulovlig våben.
  Efter stramningen af våbenloven er straffen for at have et jagtgevær
  mindst et års fængsel. 
  Vicepolitiinspektør Lorenz Matzen. leder af lokalpolitiet i Esbjerg, oplyser, at den sidste sag om et ulovligt jagtgevær udløste fængsel i et år og fire måneder. Men her var der patroner i kammeret, siger han.
  